Täna saates -
Euroopa kohus teeb küsitavaid otsuseid
usulise diskrimineerimise osas.
Uurisime, mida see kristlastele tähendab.
Al-Qaedaga seotud mässulised vallutavad Mali põhjaosa.
Prantsusmaa sõdib vastu.
Uuendused kommunistlikus Kuubas
avavad uksi reisi- ja religioonivabadusele.
KRISTLIKU MAAILMA UUDISED
Euroopas tehakse tähtsaid otsuseid religioonivabaduse suhtes.
Tere, oleme George Thomas ja Wendy Griffith.
Euroopas on tehtud vastuolulisi otsuseid selle suhtes,
kuidas kristlased võivad töökohtades oma usku harrastada.
Peter Wooding jätkab Londonist.
Euroopa Inimõiguskohus leidis, et Suurbritannia rikkus
tööl ristiga kaelakeed kandnud naise õigusi.
Samas keelati teisel inimesel risti kanda.
Suurbritannia peaminister Cameron rõõmustas selle üle,
et usuliste sümbolite kasutamist töökohtadel ei keelustatud.
Shirley Chaplin, keda esindas Kristlik Õiguskeskus, oli pettunud,
kuna tema veendumusi ei kaitstud.
Olen kurb, kuna minu vaateid ei peeta teiste vaadetega võrdseks.
Minult võeti õigus usku töökohas avaldada.
Chaplin on rõõmus,
et kohus peab risti kristlikuks sümboliks.
Olen tänulik selle eest, et Euroopa kohus
säilitas risti staatuse kristluse sümbolina.
Suurbritannia valitsus oli vastupidisel seisukohal.
Mida räägivad londonlased Chaplini juhtumi kohta?
Inimestel peaks olema võimalus oma usulisi vaateid avalikustada.
Oleks ebaõiglane, kui ta kaotaks oma töökoha.
Kellelgi pole õigust sekkuda teise religioossetesse vaadetesse.
Inimõiguskohus ei rahuldanud kahe teise kristlase juhtumit.
Gary McFarlane lasti lahti,
kui ta ei soovinud homopaaridele seksuaalteraapia teenust osutada.
Ta ei ole otsuses pettunud.
Oleksin pettunud selles,
kui inimesed ei mõistaks, et otsus võib mõjutada keda tahes.
Andrea Williams kinnitab, et Õiguskeskus ei anna alla.
Pöördume Ülemkohtusse. Me ei jäta, enne kui õiglus on jalule seatud.
Usklikud on mures,
et kohtuotsused võivad kõigutada usuvabadust.
Peter Wooding, CBN News, London, Inglismaa
Minuga on Greg Musselman Kanada Märtrite Häälest.
Ta avaldas tagakiusu kohta raamatu.
- Kas Euroopas toimuv tagakius levib ka Põhja-Ameerikasse?
- See on juba siin.
Kristluse-vastased rühmitused juba ähvardavad.
Kanadas tapeti üks islamist kristlusse pöördunu.
Lisaks diskrimineeritakse kristlust meedias.
Kanadas tembeldatakse igasugune religiooni kritiseerimine
tihti vihakõneks.
Kui räägime kristlaste tagakiusust,
võib tekkida probleeme, kui mainime tagakiusajaid nimepidi.
Tagakius on siin ja kasvab.
- Radikaalse islami haare kasvab eelkõige Aafrikas ja Nigeerias.
Sul on vereplekiline Piibel Nigeeriast. Räägi sellest.
- Sain Piibli kevadel.
2012. a jaanuaris rünnati Gombe linnas kirikut.
Vastutuse võttis islamirühmitus Boko Haram.
Rünnaku ajal käis kirikus palvetund, kus viibis 40 inimest.
Kolm tulistajat avasid tule ja tapsid kümme usklikku.
- Kas Piibli omanik pääses eluga?
- Jah. Tema nimi on Yakubu. Paarkümmend inimest sai viga.
Yakubu sai kõhtu haavata. Piiblil on tema veri.
Nad olid just palvetanud Nigeeria ja Boko Harami pärast.
- Rühmitusel on sidemed al-Qaedaga.
- Jah. Militantlik islam on levinud eelkõige Nigeeria põhjaosas.
Nüüd liigub see maa keskossa Plateau osariiki.
On rünnatud seal tegutsevaid misjoniorganisatsioone.
- Räägid raamatus, mida saame tagakiusatud koguduselt õppida.
Mida võiksime õppida?
- Näiteks, et Jumal teeb oma tööd, ükskõik, mis ka ei juhtuks.
Põhja-Ameerikas rõhutatakse õnnistusi ja edu.
Mujal inimesed kannatavad ja surevad oma usu tõttu.
Võime õppida neilt andeksandmist. Issand võib kõik heaks pöörata.
Kuigi me ei kannata samasugust füüsilist vägivalda
nagu on Nigeerias, Iraanis ja Iraagis,
peaks meis põlema samasugune tuli.
- Mis on tagakiusatuil ühist?
- Nad armastavad Jeesust ja tahavad, et Jumala riik leviks.
Nad näevad asju igaviku vaatenurgast: Issand tuleb tagasi.
- Meie kodulehelt leiad info, kuidas raamatut saada.
Aadress on www.cbnnews.com
Aitäh intervjuu eest. Hindame teie tööd tagakiusatute seas.
- Siin on suurepärane olla. Aitäh kõige eest, mida teete.
Prantsusmaa võitleb Malis äärmus-islamistliku rühmitusega.
Moslemimässulised vallutasid eelmisel aastal Mali põhjaosa
ja liiguvad nüüd pealinna suunas.
Välisriigid kardavad, et riik muutub al-Qaeda treeninglaagriks.
Kohalikud kardavad sharia seadust.
Prantsusmaa on teinud mässuliste vastu õhu- ja maismaarünnakuid.
Mali ja Prantsuse sõdurid ründasid islamiobjekte.
Kümned Prantsuse hävitajad ründasid Gao ja Kidali linnu.
Meid on rünnatud. Olen otsustanud, et Prantsusmaa vastutab.
Sõjategevusega püüab Prantsusmaa peatada
islamimässuliste pääsu Mali pealinna Bamakosse.
Mässulised vallutasid aprillis riigi põhjaosa.
Kaalukausil on piirkonna, Prantsusmaa ja Euroopa tulevik.
Mässulised tegid vasturünnakuid pealinna lähistel.
Tulised lahingud käivad maa lääneosades.
ÜRO ootab sadu tuhandeid Mali põgenikke naabermaadesse.
Põgenejad kardavad sharia seaduse käikulaskmist.
Ühe abiorganisatsiooni töötaja sõnul
on enamik kristlasi juba põgenenud ja kirikud on hävitatud.
Tunnen Timbuktus pastorit, kes on samas olukorras.
Tema kodu ja kirik on vallutatud. Teda otsitakse taga.
Islamistid on lubanud Prantsusmaa Malis maismaalahinguisse meelitada.
Rühmituse juht on ähvardanud rünnata Prantsusmaa südant.
Prantsusmaal on tõhustatud julgeolekumeetmeid.
Paljud põgenema pääsenud tänavad Prantsusmaad sekkumise eest.
Ootame olukorra lahenemist, et saaksime koju naasta
ja ehitada üles, mis hävitati.
Gary Lane uuris sõja mõju Mali kristlastele.
Tema blogi võib lugeda uudiste kodulehelt.
Pommiga kingipakk vigastas messiaanlikku juudi poissi.
Pere andis andeks ja läks usus edasi.
cwnews.org - sinu uudisteallikas internetis,
kust leiad iga päev uudiseid ülemaailmse kiriku kohta,
võid vaadata iganädalast uudistesaadet,
mis on saadaval ka netisaatena;
võid lugeda reporterite põhjalikke blogisid.
Online uudisteallikas, mis kajastab globaalse koguduse kõiki uudiseid.
Paljud pärivad täna Ameerika tuleviku järgi.
Usun, et Jumalal on USA jaoks eriline plaan.
Jumalal on plaan inimkonna päästmiseks,
Iisraeli rahva jaoks ja ka USA jaoks.
Pat Robertson räägib uuel õpetusplaadil,
kuidas tulevikuks valmistuda.
Saate infot USA kristliku vundamendi kohta,
kuidas areneti suurvõimuks ja kuidas saavutada Jumala soosing.
USA võib astuda endiselt kordamineku ja õnnistuse aega,
kui haarame kinni Jumala plaanist.
Saadame DVD kingituseks kõigile, kes meie partneriks hakkavad.
See algas palvekoosolekul,
kus sõlmiti leping.
Sellest kasvas kõigi aegade võimsaim ja edukaim riik.
Kas USA on rikkunud oma lepingu Jumalaga?
On seda võimalik taastada?
Kas Jumalal on ikka veel USA jaoks plaan?
Vangistatud USA kodakondsusega Iraani pastori kohtuprotsess
peaks algama 21.1.2013.
32-aastane Saeed Abedini vahistati septembris
põrandaaluse koguduse aitamise eest. Kohtunik on tuntud karmuse poolest.
Saeedi ähvardati surmanuhtlusega.
USA Õigus- ja Õigluskeskus ACLJ võitleb Saeedi kaitsel.
Jordan Sekulow õhutab USA-d Saeedi toetama.
Välisministeerium lubas teemaga tegeleda alles siis,
kui meedia oli küsimust piisavalt kaua trummeldanud.
Seni olid avaldused neutraalsed,
kuigi tegemist on USA kodanikuga.
Sekulowi intervjuud näed tervikuna meie kodulehel.
Vaatajad mäletavad ehk Ami Ortizi lugu,
kes sai haavata Puurimipühakinki pakitud pommi plahvatuses.
Peret rünnati usu tõttu Kristusesse. Pommi saatja mõisteti süüdi.
Jätkab Chris Mitchell.
USA päritolu Jack Teitel saabus kohtuotsust kuulama.
Ta mõrvas 1997. aastal kaks palestiinlast.
Tunneme kergendust.
Oleme 15 aastat kohtuotsust oodanud.
Kohus leidis, et Teitel oli teo hetkel süüdiv.
Ta mõisteti süüdi mitmes vägivaldses kuriteos,
mille hulgas on ka 15-aastase Ami Ortizi mõrvakatse 2008. a märtsis.
Poiss sai koduuksele toodud Puurimi-kingitusest peaaegu surma.
Ta jäi imekombel ellu ja jätkab oma korvpalliharrastust.
Teo motiiviks oli pere usk Jeesusesse.
Poisi messiaanlikust juudist ema Leah räägib, et elu läheb edasi,
kuigi Ami vigastused annavad ikka veel tunda.
Mõistsime, et peame ründajale andeks andma.
Issand andis teda armastada. Palvetame tema eest.
Jumal toob lõpuks õigluse. Tunnen asja suhtes rahu.
Ami rääkis varem, kuidas ta Teiteli eest palvetab.
- Palvetan ja loodan, et ta mõistab vanglas,
kui suuri vigu ta on teinud,
ja et ta vajab päästet.
- Kas oled talle andestanud?
- Jah. Ütlesin algusest peale, et ei pea viha.
Alati, kui oma poja arme näen, suren sisimas.
Viime selle Issanda ette ja lähme eluga edasi.
Pärast rünnakut tulvas Ortizide koju kirju ja tuge.
Inimesed on meid toetanud.
Ilma Issanda Ihu palvete ja toeta me seda ei suudaks.
Teitel lahkus saalist ahelais. Ta saab ilmselt eluaegse vangistuse.
Chris Mitchell, CBN News, Jeruusalem
Revolutsioon köeb 150 km kaugusel USA rannikust.
Kuubasse saabub muutus.
CBN'i kodulehel võib lugeda uudiseid omal valikul
millal tahes 24 tundi ööpäevas ja olla kursis värskeimate lugudega.
Enam pole vaja uudiseid oodata.
Koduleht on terve päev käeulatuses.
Vaatan vaid mulle huvipakkuvaid lugusid.
Otsin loo üles, klikin sellel ja olengi kohal.
Uudiste allikas - CBNnews.com
Anna siia! Nägemist!
Elu on kiire, kuid olen leidnud hea võimaluse andmiseks.
Saadan kodust lahkumata abivajajaile arste ja ravimeid.
Kaevan kaeve, et inimesed saaksid puhast joogivett.
Tänu minule kuulutatakse rohkem kui 100 riigis evangeeliumi.
Viin katastroofiohvritele toitu, abivahendeid ja lootust.
CBN ja mina muudame iga päev maailma paremaks.
Tegin otsekorralduslepingu. Pank teeb ära kogu töö.
Tean, et minu annetus läheb sinna, kus seda kõige enam vajatakse.
Liitu CBN-i parnterlusprogrammiga ja tee otsekorraldusleping.
Võid aidata maailma oma kodust.
Kui hoolid, vabanevad hinged.
Kui annad, saavad inimesed uue elu.
Kui jagad, algab igavene elu.
Kui koguneme armastama, sünnivad imed.
Kuubas jõustus seadus,
mis lõpetab vihatud maaltlahkumisviisa nõude.
Esmaspäeval tekkisid reisibüroodes ja migratsiooniametites järjekorrad.
Uue seadusega leevendatakse reisipiiranguid.
Nüüd piisab maalt lahkumiseks vaid passist ja isikutunnistusest.
Varem oli protsess väga keeruline.
Vajati maalt lahkumise viisat ja välismaalase kutset.
Nüüd võivad kuubalased taotleda sihtriigist viisat.
Kuubalastel nagu teistegi arengumaade elanikel
on rikkamatesse riikidesse raske viisat saada.
Kristlasi on Kuubas taga kiusatud üle 50 aasta.
Nüüd on kommunistlik Kuuba avanemas.
Chuck Holton uuris muutusi.
Kui Kuubas tõusis võimule Fidel Castro,
kinnitas kommunism kanda maakera läänepoolkeral.
Ühendriigid kehtestasid Kuubale kaubandusembargo.
Üle miljoni kuubalase on põgenenud
revolutsiooniga kaasnenud repressioonide eest.
Kuubalane vajab töökohavahetuseks ikka veel riigi luba.
Loata internetiühendus võib viia vanglakaristuseni.
Riik on enamiku ettevõtete omanik.
Keskmine kuupalk on ca 10 eurot. Asjad muutuvad aeglaselt,
kuid muutused tulevad olukorra sunnil.
On hämmastav, kui vähe asjad on muutunud
pärast majandusembargo kehtestamist 1960. aastail.
Üllatuslikult on paranemas usuvabadus.
Usklikud kannatavad tagakiusu juba 30 aastat.
Mõne aastaga on paljugi muutunud.
Kogudus teeb "comeback'i".
Valitsus peab evangeeliumi ilmselt Kuubale kasulikuks.
Kuuba valitsus palub kiriku abi perekondlike väärtuste taastamisel.
Varem viis kristlaseks tunnistamine karmi tagakiusamiseni.
Kogudusejuhid vahistati või pagendati.
Hoiakud hakkasid muutuma, kui presidendiks sai Raoul Castro.
Ta lubas usuvabadust parandada.
Kolme aastaga kasvas piirkonna palvegruppide arv 12-lt 103-le.
Mõne aasta eest poleks see võimalik olnud,
kuid nüüd on see ime läbi teostunud. Kuubal on aeg tõusta.
Varem oli müüre, mille langemisse me ei uskunud.
Nüüd näeme suurt hingede lõikust.
Kirikul lubatakse õpetada koolides moraalikasvatust.
See oleks ennekuulmatu isegi USA-s.
Mõned usuvad, et valitsus tahab kiriku arvel
sotsiaalkulusid kokku hoida, kuid usklike meelest on juured sügavamal.
Me meeldime rahvale. Toome sõnumit armastusest, rahust ja tervenemisest.
Oleme jaganud vähekindlustatutele toitu ja riideid.
Meie töö kaudu on sada last usule tulnud.
See tekitab uue väljakutse.
Vajame Piibleid ja vahendeid, et tööd jätkata.
Eelkõige vajame eestpalvet.
Vajame ka Piibleid.
Mõned kogudused kasvavad väga kiiresti
ja meil ei ole piisavalt õpetusmaterjale.
Kuuba kristlased annavad parima, et levitada evangeeliumi kogu maal,
nüüd kui uksed on lahti.
See on Jumala töö. See on Kuuba armuaeg.
Chuck Holton, CBN News, Havanna, Kuuba
Uudist Kuuba muutuste kohta võib jagada Facebookis.
Saade jätkub hetke pärast.
SÕNUM CBN'I ASUTAJALT PAT ROBERTSONILT
Elame USA-s ja CBN-i kanalil ajaloolisel ajal.
On väga oluline, mida sa praegu teed.
Tuleb kuulutada evangeeliumi, aidata vaeseid,
toita näljaseid, riietada alastiolijaid,
anda kannatajaile arstiabi ja tuua lootusetuile lootust.
700-klubi programmi partnerina saad anda oma panuse.
Helista ekraanil oleval numbril. Täname kõiki oma partnereid.
Me ei taha olla tühjade kätega. Tahame öelda Issandale:
"Siin on need, kes tulid Sinu juurde tänu minu jõupingutustele."
Liinid on avatud. Täname Jumalat igaühe eest.
Helistage kohe!
Kui annad, on naeratused suuremad.
Kui hoolid, on kodud õnnelikumad.
Kui lohutad, põgeneb valu.
Kui koguneme armastama, sünnivad imed.
Kristliku Maailma Uudised -
sinu aken ülemaailmsesse kogudusse.
Lood ärkamisest,
tagakiusust
ja kristlike juhtide mõjust.
Vaadake Kristliku Maailma Uudiseid!
CBN Indoneesia pakub tasuta jänesmoka- ja songaoperatsioone.
Abisaajad on lapsed ja peamiselt moslemiperedest.
Operatsioonidega tahetakse näidata Jumala armastust.
Jätkab Lucille Talusan.
2-aastane Irfan nutab songa põhjustatud valu pärast.
Seisund on valus ja võib isegi eluohtlik olla.
Olin lootusetu, sest meil pole õieti raha isegi toidu jaoks.
Kui CBN meie külla tuli ja rääkis tasuta operatsioonist,
registreersin Irfani kohe lõikusele.
Lapsed viidi küladest CBN'i peakorterisse.
Operatsioonid, transport, majutus ja toidukorrad
on kõigile tasuta.
Nii näitab CBN moslemitele Jumala armastust.
Tööd juhib Non Rawung.
99% abisaajaist on moslemid.
Nad pärinevad äärmusrühmitustest.
Ütleme, et see on Isa al-Masihi tehtud ime.
Moslemite raamatus räägitakse, et Isa tegi imesid,
tervendas haigeid ja äratas üles surnuid.
Ta õhutab meid aitama ja oma armastust jagama.
Tuhat tänu CBN'ile, et aitate ja armastate meid vaeseid.
Olen õnnelik ja tunnen kergendust, et mu poeg sai terveks.
Nüüd on tal võimalus edukale elule.
Koos lastega kogevad muutust ka pered ja külad,
kui näevad, et nende probleeme on võimalik lahendada.
Heade tulemuste tõttu tulevad üha rohkemad abi järele,
nii et CBN saab jagada Jumala armastust veel rohkematele.
Lucille Talusan, CBN News, Jakarta
Saade on otsakorral.
- Muutus on fotodel dramaatiline.
Arstid teevad suurepärast tööd.
- Nad teevad seda Jeesuse nimel. Lisainfot saad meie Facebooki lehelt.
- Külasta ka minu ja George'i lehte. - Aitäh vaatamast!
- Kohtumiseni! Jumal õnnistagu teid!
Tõlge: Monika Jaaguri